b'\n_START_ARTICLE_\nPu\xc4\x8dko zvjezdoznanstvo\n_START_PARAGRAPH_\nPored suvremenog znanstvenog nazivlja, koje nebeskim tijelima i pojavama daje imena i slovnobroj\xc4\x8dane oznake, zvjezdoznanstvo (astronomija) poznaje i tradicionalne, pu\xc4\x8dke nazive i obja\xc5\xa1njenja pojedinih prijeopisanih pojava.\n_START_SECTION_\n\xc4\x8cakavsko zami\xc5\xa1ljanje svemira\n_START_PARAGRAPH_\nSesvitl\xc3\xbdce (\xc4\x8dakav.= sva pomi\xc4\x8dna svjetla), je originalni \xc4\x8dakavski pojam jadranskih oto\xc4\x8dana koji me\xc4\x91u rijetkim etnokulturama u svijetu, zbog tisu\xc4\x87ljetnih primjena nebeskih pojava u prakti\xc4\x8dnom pomorstvu i no\xc4\x87noj orijentaciji, odavno imaju jasnu predod\xc5\xbebu o razlici izmedju fiksnih zvijezda (zvijezde) i druge grupe pomi\xc4\x8dnih svjetlila (planeti, kometi, meteori i sli\xc4\x8dno) zajedno nazvanih Sesvitl\xc3\xbdce (sva pomi\xc4\x8dna svjetla - osim stalnih zvijezda). Taj skupni \xc4\x8dakavski pojam dakle pribli\xc5\xbeno odgovara dana\xc5\xa1njemu Sun\xc4\x8devom sustavu, po idu\xc4\x87oj tradicijskoj shemi jadranske pu\xc4\x8dke kozmogonije sa 4 nebeske sfere:_NEWLINE_1. Najdonja nebeska sfera s oblacima i pticama (= Zemljina atmosfera)_NEWLINE_2. Srednje nebo sa svim pomi\xc4\x8dnim "svitlicama" (= Sun\xc4\x8dev sustav)_NEWLINE_3. Tre\xc4\x87e vanjsko nebo s inim nepomi\xc4\x8dnim "zvizdama" (izvansolarno podru\xc4\x8dje na\xc5\xa1e galaksije), _NEWLINE_4. Najgornja nebeska sfera koja je tamnomodra i prazna bez zvijezda - gdje lebdi samo Svevi\xc5\xa1nji s an\xc4\x91elima (= izvangalakti\xc4\x8dki daleki svemir).'